BASES REGULADORAS DO XII PREMIO ÁS MULLERES "DNA. MARUJA GUTIÉRREZ" 2018
ADMINISTRACIÓN LOCAL — Municipal — Lalín (Outros documentos, notificacións e informacións públicas, 22/01/2018)

As presentes bases teñen por obxecto a concesión do XII Premio ás Mulleres “Dna. Luis Angel Marta Liliana Ulibarri Pañeda” 2018 do Concello de Lalín. Aprobadas por Decreto de Alcaldía o 16 de xaneiro de 2018. As Concellerías de Igualdade e Comercio do Concello de Lalín, con motivo do 8 de Marzo Día Internacional das Mulleres, organizan este premio para visibilizar e distinguir a profesionalidade, a capacidade de iniciativa empresarial e a traxectoria persoal e social das mulleres lalinenses no 2018. Este premio nace co fin de difundir as achegas das mulleres á sociedade, promovendo a transformación de estereotipos sexistas e rachando coas situacións de discriminación por razón de xénero, así coma para estimular e recoñecer o esforzo e a traxectoria de mulleres que están desenvolvendo unha labor importante e relevante no ámbito da igualdade de oportunidades, para que serva de exemplo para toda a sociedade e referente para as novas xeracións de mulleres. As bases estarán a disposición das persoas interesadas na Oficina de Igualdade e na web www.lalin. gal Primeira.— Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS) que será a que lle de traslado do seu extracto ao BOPPO. O prazo de presentación de candidaturas empezará ao día seguinte da publicación do extracto da convocatoria no BOPPO e rematará o 28 de febreiro de 2018, poderán ser presentadas pola propia interesada ou a instancia de terceiros: particulares, asociacións empresariais, comerciais, culturais, de mulleres, sindicatos. Segunda.— Poderán optar ao premio: Terceira.— O Xurado outorgará catro premios repartidos nas seguintes categorías: Cuarta.— O premio será valorado por un xurado composto por persoas procedentes dos ámbitos da igualdade e do mundo laboral, empresarial e institucional de Lalín. O fallo do xurado adoptarase por maioría simple e será inapelable. O presidente do xurado será o Alcalde de Lalín, podendo ser substituído pola Concelleira de Igualdade. Quinta.— O Xurado valorará entre as candidatas os seguintes aspectos: Sexta.— As interesadas en optar a este galardón ou aquelas persoas e institucións interesadas en propoñer a algunha candidata deberán remitir as candidaturas ata o día 28 de febreiro de 2018 ao Rexistro Xeral do Concello de Lalín. Sétima.— As interesadas en optar a este galardón ou aquelas persoas e institucións interesadas en propoñer a algunha candidata deberán aportar datos suficientes para poder recoñecer á persoa candidata, así como un breve currículo e/ou historia de vida. Oitava.— O Xurado ou a organización poderán solicitar información complementaria sobre as finalistas durante o proceso de deliberación. O premio poderase declarar deserto se a xuízo do Xurado as propostas presentadas non reúnen méritos suficientes ou non se axustan ás condicións establecidas na convocatoria. Novena.— A non aceptación ou incumprimento dalgunha destas bases supón a renuncia ao citado galardón. Décima.— A entrega de premios, que consistirá nunha peza orixinal realizada especificamente para este galardón, terá lugar o 8 de marzo de 2018 durante a celebración dun acto público. NOTA: Cada participante, polo mero feito de participar, acepta estas bases, así como a divulgación dos méritos a través dos medios de comunicación e redes sociais. Calquera outra circunstancia non prevista nas mesmas será resolta polo xurado, e as súas decisións serán inapelables. As Concellerías de Igualdade e Comercio do Concello de Lalín comprométense a gardar absoluta reserva e discreción sobre as propostas presentadas. O Concello de Lalín agradece a todas as persoas participantes a súa colaboración. Máis información: Oficina de Igualdade do Concello de Lalín Praza de Galicia, nº 1 Tfno.—986 78 70 60 igualdade@lalin. gal www.lalin. gal Lalín, a 16 de xaneiro de 2018.—A Concelleira delegada de Igualdade, Mª Jesús Sánchez Fernández (Asinado dixitalmente á marxe)